Carl Reinecke

Carl Heinrich Carsten Reinecke (født 23. juni 1824 i Altona, død 10. mars 1910 i Leipzig) var en tysk komponist, dirigent og pianist.

Liv og virke
Carl Reinecke begynte å komponere som syvåring, og han hadde tolv år gammel sin første offisielle opptreden som pianist. I 1846 ble han hoffpianist for Christian VIII Frederik av Danmark i København, og i 1851 ble han professor ved konservatoriet i Köln. I 1860 ble Reinecke kapellmester for Gewandhausorchester Leipzig og professor i komposisjon og piano ved konservatoriet der. Han ledet orkesteret helt til 1895.

Reinecke underviste i musikk fram til 1902. Blant studentene hans var Eyvind Alnæs, Max Bruch, Frederick Delius, Edvard Grieg,  Johannes Haarklou,  Julius Röntgen, Christian Sinding og Johan Svendsen.

Han skrev blant annet konserter for piano, fiolin, cello, harpe og for fløyte, og flere operaer. Hans produksjon inneholder nærmere 300 publiserte verk.

 Referanser 

 Eksterne lenker 





Kategori:Personer fra Altona
Kategori:Tyske komponister
Kategori:Tyske dirigenter
Kategori:Romantiske komponister
Kategori:Personer rundt Robert og Clara Schumann